9. การจัดการ 

ผังโครงสร้างองค์กร บริษัท แอล.พี.เอ็น. ดีเวลลอปเมนท์ จำกัด (มหาชน)

โครงสร้างการจัดการ 

  1.1 โครงสร้างกรรมการของบริษัท ประกอบด้วยคณะกรรมการทั้งหมด 4 ชุด ได้แก่ (1)
  คณะกรรมการบริษัท (2) คณะกรรมการบริหาร (3) คณะกรรมการตรวจสอบ (4)
  คณะอนุกรรมการพิจารณาค่าตอบแทน โดยมีรายละเอียดดังนี้

1.1.1 คณะกรรมการบริษัท

คณะกรรมการบริษัทมีจำนวน 14 ท่านได้แก่

1. นายปกรณ์ ทวีสิน ประธานกรรมการ (กรรมการอิสระ)

2. ศาสตราจารย์ศิริ เกวลินสฤษดิ์ รองประธานกรรมการ (กรรมการอิสระ)

3. นายทวีชัย จิตตสรณชัย รองประธานกรรมการ

4. นายอมรศักดิ์ นพรัมภา กรรมการ (กรรมการอิสระ)

5. นายเทพ รุ่งธนาภิรมย์ กรรมการ (กรรมการอิสระ)

6. นายวีระศักดิ์ วหาวิศาล กรรมการ (กรรมการอิสระ)

7. นายวุฒิพล สุริยาภิวัฒน์ กรรมการ (กรรมการอิสระ)

8. นายธีรชัย ปัญจทรัพย์ กรรมการ

9. นางจงจิตต์ ฐปนางกูร กรรมการ

10.นายทิฆัมพร เปล่งศรีสุข กรรมการ

11. นางยุพา เตชะไกรศรี กรรมการ

12. นายพิเชษฐ ศุภกิจจานุสันติ์ กรรมการ

13. นายคัมภีร์ จองธุระกิจ กรรมการ

14. นายโอภาส ศรีพยัคฆ์ กรรมการ

 โดยมีนางสาวภาวนี เพชรแสงใสกุล เป็นเลขานุการคณะกรรมการบริษัท

 อำนาจหน้าที่ของคณะกรรมการบริษัท 

  คณะกรรมการบริษัทมีอำนาจหน้าที่ในการจัดการบริษัท ให้เป็นไปตามวัตถุประสงค์
  ข้อบังคับและมติที่ประชุมผู้ถือหุ้น โดยเป็นผู้กำหนดนโยบายสำคัญในการดำเนินธุรกิจของบริษัท
  และกำกับดูแลการดำเนินกิจการของบริษัทผ่านทางคณะกรรมการบริหารที่แต่งตั้งขึ้น
  ตลอดจนกลั่นกรองเรื่องที่จะเข้าสู่การพิจารณาของที่ประชุมผู้ถือหุ้น

การแต่งตั้งคณะกรรมการบริษัท

  ในการประชุมสามัญประจำปีผู้ถือหุ้นทุกครั้งกรรมการจะต้องพ้นจากตำแหน่ง จำนวนหนึ่งในสาม
  และที่ประชุมผู้ถือหุ้นจะเลือกตั้งคณะกรรมการเข้ามาทดแทนเท่าจำนวนที่พ้นจากตำแหน่ง
  โดยกรรรมการที่พ้นจากตำแหน่งยังสามารถได้รับการแต่งตั้งให้เข้ามาดำรงตำแหน่งกรรมการของบริษัทใหม่ได้อีกในการลงคะแนนเสียงเลือกตั้งกรรมการ
  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง
  และผู้ถือหุ้นแต่ละคนจะต้องใช้คะแนนเสียงของตนที่มีทั้งหมดเลือกตั้งบุคคลคนเดียว
  หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้
  บุคคลซึ่งได้รับคะแนนเสียงสูงสุดตามลำดับลดหลั่นลงมาจะเป็นผู้ได้รับการเลือกตั้งเป็นกรรมการเท่าจำนวนกรรมการที่พึงจะมี
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันและเกินจำนวนกรรมการที่จะพึงเลือกตั้งในครั้งนั้น
  ให้ผู้เป็นประธานที่ประชุมเป็นผู้ออกเสียงชี้ขาด

1.1.2 คณะกรรมการตรวจสอบ

คณะกรรมการตรวจสอบ ประกอบด้วยผู้ทรงคุณวุฒิ 3ท่าน ดังนี้

1. นายอมรศักดิ์ นพรัมภา ประธานคณะกรรมการตรวจสอบ

2. นายเทพ รุ่งธนาภิรมย์ กรรมการตรวจสอบ

3. นายวีระศักดิ์ วหาวิศาล กรรมการตรวจสอบ

นางสาวปวีณ์ริสา วสิษฐ์ตระกูล เลขานุการคณะกรรมการตรวจสอบ

อำนาจหน้าที่ของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้อง และเปิดเผยอย่างเพียงพอ

2.  สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิภาพ

3.  สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์หรือกฎหมายที่เกี่ยวข้องกับธุรกิจของบริษัท

4.  พิจารณาคัดเลือกและเสนอแต่งตั้งผู้สอบบัญชีของบริษัท รวมถึงพิจารณาเสนอค่าตอบแทน

5.  พิจารณาการเปิดเผยข้อมูลของบริษัท ในกรณีที่เกิดรายการเกี่ยวโยง หรือรายการที่อาจมี
    ความขัดแย้ง ทางผลประโยชน์ให้มีความถูกต้องและครบถ้วน

6.  ปฏิบัติการอื่นใดตามที่คณะกรรมการบริษัทมอบหมาย และคณะกรรมการตรวจสอบเห็นชอบด้วย

7.  จัดทำรายงานกิจกรรมของคณะกรรม.การตรวจสอบโดยเปิดเผยไว้ในรายงานประจำปีของบริษัท

การแต่งตั้งคณะกรรมการตรวจสอบ

  คณะกรรมการตรวจสอบมีวาระการดำรงตำแหน่งคราวละ 2 ปี และจะมีการแต่งตั้งใหม่ทุก 2 ปี
  โดยที่ประชุมคณะกรรมการบริษัท คณะกรรมการชุดปัจจุบัน มีวาระระหว่างวันที่ 1 กุมภาพันธ์
  2549 ถึง 30 เมษายน 2551 ตามมติการประชุมคณะกรรมการบริษัทครั้งที่ 7/2548 วันที่ 22
  ธันวาคม 2548

1.1.3 คณะกรรมการบริหาร

คณะกรรมการบริหาร มีจำนวนทั้งสิ้น 5 ท่าน ดังนี้

1. นาย ทิฆัมพร เปล่งศรีสุข ประธานเจ้าหน้าที่บริหารและประธานคณะกรรมการบริหาร

2. นายพิเชษฐ ศุภกิจจานุสันติ์ กรรมการบริหาร

3. นางยุพา เตชะไกรศรี กรรมการบริหาร

4. นายคัมภีร์ จองธุระกิจ กรรมการบริหาร

5. นายโอภาส ศรีพยัคฆ์ กรรมการบริหาร

อำนาจหน้าที่ของคณะกรรมการบริหาร

คณะกรรมการบริหารมีอำนาจหน้าที่ในการกำกับดูแลการจัดการ และการดำเนินธุรกิจของบริษัท
รับผิดชอบในการปฏิบัติงานประจำของบริษัท
ใช้อำนาจในส่วนที่ได้รับมอบหมายจากคณะกรรมการบริษัท
เพื่อดำเนินธุรกิจและพัฒนาโครงการและงานที่เกี่ยวข้อง
บริหารงบประมาณตามที่ได้รับอนุมัติหลักเกณฑ์จาก คณะกรรมการบริษัทลงนามนิติกรรมต่างๆ
ที่มีผลผูกพันบริษัท ปฏิบัติตามระเบียบข้อบังคับบริษัท
และนโยบายที่กำหนดโดยคณะกรรมการบริษัทและผู้ถือหุ้น
ตลอดจนกลั่นกรองเรื่องที่ฝ่ายจัดการเสนอให้พิจารณาในส่วนที่นอกเหนือจากอำนาจของคณะกรรมการบริหารเพื่อนำเสนอต่อคณะกรรมการบริษัทอีกชั้นหนึ่ง
และมีอำนาจในการบริหารงานตามแผนงานและงบประมาณที่ได้รับอนุมัติ
ในกรณีที่มีการลงทุนในโครงการ หรือกิจกรรมที่ไม่อยู่ในแผนงานที่ได้รับอนุมัติไว้
มีการกำหนดอำนาจอนุมัติการลงทุนได้ไม่เกิน 10 ล้านบาท
โดยจะต้องนำเสนอให้คณะกรรมการพิจารณาเห็นชอบในภายหลังทันที

การแต่งตั้งคณะกรรมการบริหาร

คณะกรรมการบริหารได้รับการแต่งตั้งโดยคัดเลือกจากที่ประชุมคณะกรรมการบริษัท
โดยพิจารณาที่ความรู้ความสามารถ ความเป็นมืออาชีพในสาขาที่หลากหลายและเอื้อกับธุรกิจ
ซึ่งประกอบด้วยผู้เริ่มก่อตั้งเดิมที่มีความรู้ความสามารถ ความชำนาญในธุรกิจพัฒนาอสังหาริมทรัพย์
และอีกส่วนหนึ่งจะเป็นบุคคลที่มีความเป็นมืออาชีพและชำนาญเฉพาะด้าน
ที่คณะกรรมการเห็นว่าจะสามารถเสริมศักยภาพในการบริหารจัดการ และมีวิสัยทัศน์
เพื่อร่วมนำพาธุรกิจให้ก้าวหน้าต่อไปได้

การพิจารณาคัดสรรผู้ที่จะเข้าดำรงตำแหน่งกรรมการบริหารที่มาจากบุคคลภายนอก
เป็นหน้าที่ของคณะกรรมการบริหาร โดยพิจารณาที่คุณวุฒิ ประสบการณ์
การเข้าได้กับองค์กรและวัฒนธรรม เมื่อตรวจสอบคุณสมบัติต่างๆ
และเมื่อได้รับความเห็นชอบจากคณะกรรมการบริหาร
แล้วจึงนำเสนอให้คณะกรรมการบริษัทพิจารณาอีกชั้นหนึ่ง

กรรมการบริหารแต่ละท่านที่มีความประสงค์จะลาออก จะต้องทำหนังสือเป็นลายลักษณ์อักษร
เสนอต่อที่ประชุมคณะกรรมการบริษัทเพื่อทราบอย่างน้อย 3 เดือนล่วงหน้า
มีการจัดทำรายงานสรุปความรับผิดชอบเพื่อการรับช่วงงานและการบริหารจัดการที่ไม่ติดขัด

คณะอนุกรรมการพิจารณาค่าตอบแทน

ในปี 2550 ได้มีการแต่งตั้งคณะอนุกรรมการพิจารณาค่าตอบแทนของบริษัท
โดยที่ประชุมคณะกรรมการบริษัทครั้งที่ 5/2550 เมื่อวันที่ 8 พฤศจิกายน 2550
เพื่อพิจารณาค่าตอบแทนของคณะกรรมการ ผู้บริหาร และพนักงานในองค์กร

คณะอนุกรรมการพิจารณาค่าตอบแทน มีจำนวนทั้งสิ้น 6 ท่าน ดังนี้

1. นายอมรศักดิ์ นพรัมภา ประธานคณะอนุกรรมการพิจารณาค่าตอบแทน

  และประธานคณะกรรมการตรวจสอบ

2. นายเทพ รุ่งธนาภิรมย์ กรรมการอิสระ และกรรมการตรวจสอบ

3. นายวีระศักดิ์ วหาวิศาล กรรมการอิสระ และกรรมการตรวจสอบ

4. นายวุฒิพล สุริยาภิวัฒน์ กรรมการอิสระ

5. นายทิฆัมพร เปล่งศรีสุข กรรมการบริหาร

6. นายพิเชษฐ ศุภกิจจานุสันติ์ กรรมการบริหาร

อำนาจหน้าที่ของคณะอนุกรรมการพิจารณาค่าตอบแทน

คณะอนุกรรมการพิจารณาค่าตอบแทน ได้รับมอบหมายให้พิจารณาแนวทางการกำหนดค่าตอบแทน
เบี้ยประชุม และผลตอบแทนอื่นๆ ของคณะกรรมการ คณะกรรมการบริหาร และพนักงานของบริษัท
เพื่อให้เกิด ความเหมาะสมยุติธรรมทั้งกับผู้ถือหุ้น ผู้มีส่วนได้เสียและพนักงานเอง
โดยจะพิจารณาจากสภาวะอุตสาหกรรม อัตราค่าครองชีพ
อัตราการเจริญเติบโตโดยรวมของประเทศ และค่าของงานตามภาระหน้าที่ที่ได้รับมอบหมาย

การแต่งตั้งคณะอนุกรรมการพิจารณาค่าตอบแทน

คณะอนุกรรมการพิจารณาค่าตอบแทนได้รับการแต่งตั้งจากคณะกรรมการของบริษัทในแต่ละปี
โดยประกอบด้วยคณะกรรมการตรวจสอบ กรรมการอิสระ และกรรมการบริหาร
เพื่อให้เกิดความเหมาะสมในการพิจารณาค่าตอบแทนสำหรับผู้มีส่วนได้เสีย

2.  หลักเกณฑ์ในการคัดเลือกกรรมการอิสระ

คณะกรรมการบริหารจะเป็นผู้พิจารณาสรรหาผู้ที่เหมาะสมที่จะเข้าดำรงตำแหน่งกรรมการอิสระของบริษัท
โดยพิจารณาจากคุณวุฒิ ตำแหน่งทางสังคม ความเกี่ยวโยง
การไม่มีผลกระทบหรือความขัดแย้งทางธุรกิจ นำเสนอให้ทางคณะกรรมการบริษัทพิจารณา
โดยได้วางกรอบของหลักเกณฑ์ไว้ดังนี้

1. เป็นผู้ทรงคุณวุฒิ ได้รับการยอมรับนับถือทางสังคมและทางธุรกิจ

  2. ไม่มีประวัติที่แสดงความเสื่อมเสียชื่อเสียง ไม่มีความเกี่ยวพันทางคดี ข้อพิพาท
  หรือการกระทำผิด ทางกฎหมายหรือศีลธรรมอันดี

3. มีความเป็นอิสระ

  4. ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
  ที่ปรึกษาที่ได้รับเงินเดือนประจำ ผู้สอบบัญชี ทนายความ หรือเป็นผู้มีอำนาจควบคุมบริษัท
  บริษัทในเครือ หรือบริษัทร่วม หรือเป็น บุคคลที่อาจมีความขัดแย้งทางผลประโยชน์
  หรือมีส่วนได้เสีย

  5. ไม่มีความสัมพันธ์ทางธุรกิจ ไม่มีผลประโยชน์ได้เสียไม่ว่าทางตรงหรือทางอ้อม
  ทั้งในด้านการเงิน และการบริหารงานของบริษัท บริษัทในเครือหรือบริษัทร่วม
  หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

  6. ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัท
  บริษัทในเครือหรือบริษัทร่วมหรือบุคคลที่อาจมีความขัดแย้ง
  และต้องไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ
  หรือผู้ถือหุ้นรายใหญ่

3.  การประชุมของคณะกรรมการ

  ในปี 2550 ที่ผ่านมามีการประชุมดังนี้

  คณะกรรมการบริษัทมีการประชุมตามวาระปกติ จำนวน 6 ครั้ง

  คณะกรรมการบริหารมีการประชุมตามวาระปกติ จำนวน 20 ครั้ง

  คณะกรรมการตรวจสอบมีการประชุม จำนวน 4 ครั้ง

  คณะอนุกรรมการพิจารณาค่าตอบแทนมีการประชุม จำนวน 1 ครั้ง

+-----------------+---------+---------+---------+----------+---------+
| รายชื่อ           | จำน     |         |         |          |         |
|                 | วนครั้งที่เ |         |         |          |         |
|                 | ข้าร่วมปร |         |         |          |         |
|                 | ะชุมจากจ |         |         |          |         |
|                 | ำนวนรวม |         |         |          |         |
+-----------------+---------+---------+---------+----------+---------+
|                 | คณะ     | ค       | คณะ     | คณะอ     | เหตุผลใน |
|                 | กรรมการ | ณะกรรมก | กรรมการ | นุกรรมการ |         |
|                 |         | ารบริหาร |         |          | การ     |
|                 | บริษัท    |         | ตรวจสอบ | พิจารณา   | ลาประชุม |
|                 |         | รวม 20  |         | ค่าตอบแทน |         |
|                 | รวม 6   | ครั้ง     | รวม 4   |          |         |
|                 | ครั้ง     |         | ครั้ง     | รวม 1    |         |
|                 |         |         |         | ครั้ง      |         |
+-----------------+---------+---------+---------+----------+---------+
| 1. นายปกรณ์ ทวีสิน | 6       | -       | -       | -        |         |
+-----------------+---------+---------+---------+----------+---------+
| 2. ศาสตราจารย์ศิริ | 6       | -       | -       | -        |         |
| เกวลินสฤษดิ์       |         |         |         |          |         |
+-----------------+---------+---------+---------+----------+---------+
| 3. นายทวีชัย      | 6       | -       | -       | -        |         |
| จิตตสรณชัย        |         |         |         |          |         |
+-----------------+---------+---------+---------+----------+---------+
| 4. นายอมรศักดิ์    | 5       | -       | 4       | 1        | ติดภารกิจ |
| นพรัมภา          |         |         |         |          |         |
+-----------------+---------+---------+---------+----------+---------+
| 5. นายเทพ       | 5       | -       | 4       | 1        | ติดภารกิจ |
| รุ่งธนาภิรมย์       |         |         |         |          |         |
+-----------------+---------+---------+---------+----------+---------+
| 6. นายวีระศักดิ์    | 4       | -       | 4       | 0        | ติดภารกิจ |
| วหาวิศาล         |         |         |         |          |         |
+-----------------+---------+---------+---------+----------+---------+
| 7. นายวุฒิพล      | 6       | -       | -       | 1        |         |
| สุริยาภิวัฒน์        |         |         |         |          |         |
+-----------------+---------+---------+---------+----------+---------+
| 8. นายธีรชัย      | 5       | -       | -       | -        | ติดภารกิจ |
| ปัญจทรัพย์         |         |         |         |          |         |
+-----------------+---------+---------+---------+----------+---------+
| 9. นางจงจิตต์     | 6       | -       | -       | -        |         |
| ฐปนางกูร         |         |         |         |          |         |
+-----------------+---------+---------+---------+----------+---------+
| 10. นายทิฆัมพร    | 6       | 20      | -       | 1        |         |
| เปล่งศรีสุข        |         |         |         |          |         |
+-----------------+---------+---------+---------+----------+---------+
| 11. นางยุพา      | 6       | 19      | -       | -        | ติดภารกิจ |
| เตชะไกรศรี       |         |         |         |          |         |
+-----------------+---------+---------+---------+----------+---------+
| 12. นายพิเชษฐ    | 6       | 20      | -       | 1        |         |
| ศุภกิจจานุสันติ์      |         |         |         |          |         |
+-----------------+---------+---------+---------+----------+---------+
| 13. นายคัมภีร์     | 6       | 20      | -       | -        |         |
| จองธุระกิจ        |         |         |         |          |         |
+-----------------+---------+---------+---------+----------+---------+
| 14. นายโอภาส    | 6       | 19      | -       | -        | ติดภารกิจ |
| ศรีพยัคฆ์          |         |         |         |          |         |
+-----------------+---------+---------+---------+----------+---------+

การเข้าร่วมประชุมของคณะกรรมการแต่ละท่านสรุปได้ดังนี้

2. การสรรหากรรมการ และผู้บริหาร

  2.1 การสรรหากรรมการ คณะกรรมการบริหารมีอำนาจหน้าที่พิจารณาคัดเลือก
  และกลั่นกรองบุคคลที่มีคุณสมบัติเหมาะสมเสนอต่อที่ประชุมกรรมการ
  เพื่อเปรียบเทียบคุณสมบัติและคัดเลือกผู้ที่เหมาะสม
  และให้คณะกรรมการนำชื่อเสนอต่อที่ประชุมผู้ถือหุ้นเลือกตั้งให้ดำรงตำแหน่ง
  โดยในการแต่งตั้งกรรมการแต่ละราย
  ต้องได้รับคะแนนเสียงเห็นชอบเกินกึ่งหนึ่งของจำนวนเสียงทั้งหมดของผู้ถือหุ้นที่มาประชุม
  และออกเสียงหลังจากได้รับเลือกเข้าเป็นกรรมการแล้ว
  ฝ่ายจัดการได้จัดให้มีการปฐมนิเทศกรรมการใหม่
  ซึ่งจะสรุปสาระสำคัญทั้งหมดเกี่ยวกับบริษัทและธุรกิจของบริษัท
  รวมถึงจรรยาบรรณทางธุรกิจของกรรมการ ข้อบังคับต่างๆ ของบริษัทเพื่อให้กรรมการได้รับทราบ

  2.2 การสรรหาผู้บริหาร สำหรับผู้บริหารของบริษัทในระดับผู้จัดการฝ่ายขึ้นไป
  จะพิจารณาคัดเลือกโดยกรรมการผู้จัดการ
  และผ่านความเห็นชอบจากคณะกรรมการบริหารอีกชั้นหนึ่ง โดยจะใช้เวลาไม่เกิน 1 วัน

  ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่งจำนวน 1 ใน 3
  ถ้าจำนวนกรรมการที่จะออกแบ่งให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1
  ใน 3 กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
  ให้ใช้วิธีจับสลากกัน ส่วนปีหลังๆ
  ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
  กรรมการที่ออกตามวาระนั้นอาจ ได้รับเลือกตั้งใหม่ได้

 3. ค่าตอบแทนของคณะกรรมการ และผู้บริหาร

3.1 ค่าตอบแทนที่เป็นตัวเงิน

  3.1.1 กรรมการบริษัท จะได้รับค่าตอบแทนประจำเดือนทุกเดือน ในปี 2550
  บริษัทมีกรรมการบริษัทรวม 14 ท่าน โดยได้รับค่าตอบแทนเป็นเบี้ยประชุม 13 ท่าน
  ส่วนบำเหน็จประจำปี ซึ่งพิจารณาโดยคณะอนุกรรมการพิจารณาค่าตอบแทน
  ทางคณะกรรมการเห็นควรนำเสนอที่ประชุมผู้ถือหุ้นเพื่ออนุมัติ
  (กรรมการบริษัทที่ดำรงตำแหน่งกรรมการผู้จัดการจำนวน 1
  ท่านจะไม่ได้รับค่าตอบแทนและบำเหน็จในส่วนของกรรมการ)
  สำหรับอนุกรรมการที่ได้รับการแต่งตั้งเป็นการถาวรเช่น
  คณะกรรมการตรวจสอบจะได้รับค่าตอบแทนต่างหากอีกส่วนหนึ่ง ตามรายละเอียดดังนี้

+--------------------+-------+---------+----------+---------+--------+
| ตำแหน่ง             | จำ    | ค่าตอบแท |          | บำเหน   |        |
|                    | นวนกร | นประจำปี |          | ็จประจำปี |        |
|                    | รมการ | 2550    |          | 2549    |        |
|                    |       |         |          |         |        |
|                    | (คน)  |         |          | ที่จ่ายในปี |        |
|                    |       |         |          | 2550    |        |
+--------------------+-------+---------+----------+---------+--------+
|                    |       | บาท/ ปี/ | รวมทั้งหมด | บาท/ คน | รว     |
|                    |       | คน      |          |         | มทั้งหมด |
|                    |       |         |          |         |        |
|                    |       |         |          |         | (บาท)  |
+--------------------+-------+---------+----------+---------+--------+
| ประธานกรรมการ      | 1     | 900,000 | 900,000  | 487,500 | 4      |
|                    |       |         |          |         | 87,500 |
+--------------------+-------+---------+----------+---------+--------+
| รองประธานกรรมการ   | 2     | 600,000 | 1        | 150,000 | 3      |
|                    |       |         | ,200,000 |         | 00,000 |
+--------------------+-------+---------+----------+---------+--------+
| ปร                 | 1     | 840,000 | 840,000  | 375,000 | 3      |
| ะธานกรรมการตรวจสอบ |       |         |          |         | 75,000 |
+--------------------+-------+---------+----------+---------+--------+
| กรรมการ &          | 2     | 720,000 | 1        | 337,500 | 6      |
| กรรมการตรวจสอบ     |       |         | ,440,000 |         | 75,000 |
+--------------------+-------+---------+----------+---------+--------+
| กรรมการ            | 3     | 300,000 | 900,000  | 150,000 | 4      |
|                    |       |         |          |         | 50,000 |
+--------------------+-------+---------+----------+---------+--------+
| กรรมการ &          | 5     | 300,000 | 1        | 150,000 | 6      |
| กรรมการบริหาร*      |       |         | ,200,000 |         | 00,000 |
+--------------------+-------+---------+----------+---------+--------+
| รวม                | 14    | 3,      | 6        | 1,      | 2,8    |
|                    |       | 660,000 | ,480,000 | 650,000 | 87,500 |
+--------------------+-------+---------+----------+---------+--------+

หมายเหตุ : - นายโอภาส ศรีพยัคฆ์ (กรรมการและกรรมการบริหารท่านที่ 14) ปัจจุบัน
ดำรงตำแหน่งกรรมการผู้จัดการ จึงไม่ได้รับค่าตอบแทนและบำเหน็จ

2.  ค่าตอบแทนของคณะกรรมการบริหารและผู้บริหาร

  กรรมการบริหารและผู้บริหารของบริษัทรวมทั้งสิ้นจำนวน 7 คน มีค่าตอบแทนในปี 2550 รวม
  30,120,616 บาท ประกอบด้วยค่าจ้างบริหาร เงินเดือน โบนัส กองทุนสำรองเลี้ยงชีพ
  และสวัสดิการต่างๆ

3.2 ค่าตอบแทนอื่น

  บริษัทได้จัดตั้งกองทุนสำรองเลี้ยงชีพพนักงาน
  โดยที่พนักงานส่งเงินเข้าเป็นเงินสะสมของกองทุนโดย

สมัครใจในอัตราร้อยละ 2-4 ของเงินเดือน และบริษัทจ่ายสมทบในอัตราร้อยละ 3-7
ของเงินเดือน โดยขึ้นอยู่กับ
ระยะเวลาที่ทำงานกับบริษัทเพื่อเป็นส่วนหนึ่งของสวัสดิการที่ให้แก่พนักงาน

4. การรายงานการปฏิบัติตามหลักการกำกับดูแลกิจการที่ดี 15 ข้อ

1.  นโยบายเกี่ยวกับการกำกับดูแลกิจการ

  คณะกรรมการบริษัทตระหนักและให้ความสำคัญในหลักการกำกับดูแลกิจการที่ดี
  โดยเน้นความโปร่งใสของการดำเนินธุรกิจ เพื่อเพิ่มความเชื่อมั่นแก่ผู้ถือหุ้น ผู้ลงทุน
  และผู้เกี่ยวข้องทุกฝ่าย แนวทางการสนับสนุนการกำกับดูแลกิจการที่ดีครอบคลุมหลักสำคัญ ดังนี้

1.  การปฏิบัติต่อผู้ถือหุ้น และผู้ที่มีส่วนได้เสียอย่างเท่าเทียมและเป็นธรรม

2.  คณะกรรมการทุ่มเท มุ่งมั่น ในการปฏิบัติหน้าที่ด้วยความรอบคอบ โปร่งใส เพื่อประโยชน์
    สูงสุดทั้งต่อองค์กร ผู้ถือหุ้น และผู้มีส่วนได้เสียทั้งหมด

3.  บริษัทมีการกำหนดจรรยาบรรณทางธุรกิจของคณะกรรมการและของพนักงานเพื่อเป็นหลัก
    และแนวทางในการปฏิบัติให้สอดคล้องกับการกำกับดูแลกิจการที่ดี

2.  สิทธิของผู้ถือหุ้น

  บริษัทมีนโยบายถือปฏิบัติต่อผู้ถือหุ้นทุกรายอย่างเท่าเทียมกัน ไม่ว่าผู้ถือหุ้นนั้นจะเป็นรายย่อย
  ชาวต่างชาติ นักลงทุนสถาบัน หรือผู้ถือหุ้นรายใหญ่ โดยผู้ถือหุ้นทุกรายมีสิทธิและความเท่าเทียมกัน
  ดังนี้

  1. สิทธิในการได้รับใบหุ้น โอนหุ้น และสิทธิในการรับทราบข้อมูลอย่างสม่ำเสมอและทันเวลา

  2. สิทธิในการรับส่วนแบ่งกำไรร่วมกันอย่างเท่าเทียม

  3. สิทธิในการเข้าร่วมประชุมผู้ถือหุ้น แสดงความเห็น ให้ข้อเสนอแนะ และร่วมพิจารณา
  ตัดสินใจ ในการเปลี่ยนแปลงที่สำคัญต่าง ๆ เช่น การแต่งตั้งคณะกรรมการบริษัท การ
  แต่งตั้งผู้สอบบัญชี

4.  สิทธิในการแต่งตั้งกรรมการบริษัท

  5. สิทธิตามกฎหมายอื่นๆ

  ในปี 2550 บริษัทจัดให้มีการประชุมผู้ถือหุ้นจำนวน 1 ครั้ง คือการประชุมใหญ่สามัญประจำปี
  2550 โดยจัดให้มีขึ้นที่สำนักงานใหญ่ของบริษัท ซึ่งมีห้องประชุม และโสตทัศนูปกรณ์ที่ครบถ้วน
  สมบูรณ์ มีการจัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
  อย่างพอเพียงให้ผู้ถือหุ้นล่วงหน้าก่อนวันประชุมประมาณ 10 วันทำการ
  โดยในแต่ละวาระมีการนำเสนอความเห็นของคณะกรรมการประกอบ
  อีกทั้งยังมีการประกาศเชิญประชุมในหนังสือพิมพ์ เพื่อให้ผู้ถือหุ้นรับทราบรายละเอียดอย่างทั่วถึง
  สำหรับหนังสือมอบฉันทะที่จัดเตรียมให้ผู้ถือหุ้น ในกรณีที่ไม่สามารถมาด้วยตนเองได้นั้น
  บริษัทได้ปรับปรุงตามระเบียบกระทรวงพาณิชย์ที่ออกบังคับใช้ใหม่ในปี 2545
  และเพิ่มทางเลือกให้ผู้ถือหุ้นที่ไม่สามารถมาร่วมประชุม
  ให้สามารถมอบฉันทะให้คณะกรรมการอิสระท่านใดท่านหนึ่งเป็นตัวแทนในการออกเสียงลงคะแนนในแต่ละวาระ

1.  สิทธิของผู้มีส่วนได้เสีย

  บริษัทเคารพสิทธิของผู้มีส่วนได้ส่วนเสียต่างๆ
  และได้กำหนดเป็นแนวปฏิบัติไว้ในจรรยาบรรณของบริษัทเพื่อให้เกิดความมั่นใจว่าสิทธิตามกฎหมายที่เกี่ยวข้องใดๆ
  ของผู้มีส่วนได้ส่วนเสีย ทั้งพนักงาน คู่ค้า เจ้าหนี้ ลูกค้า คู่แข่ง ตลอดจนสังคมและชุมชน
  เพื่อให้กิจการของบริษัทดำเนินไปด้วยดี
  มีความมั่นคงและตอบสนองผลประโยชน์ที่เป็นธรรมแก่ทุกฝ่าย ดังนี้

  - พนักงาน บริษัทได้ปฏิบัติกับพนักงานอย่างเท่าเทียม เป็นธรรม มีเหตุมีผล
  และให้ผลตอบแทนที่เหมาะสม วางแผนการเพิ่มพูนความรู้ ทักษะ ความชำนาญ และการเติบโต

  - คู่ค้า บริษัทมีการซื้อสินค้า และบริการจากคู่ค้าตามเงื่อนไขทางการค้า ไม่เอารัดเอาเปรียบ
  มีการตกลง และปฏิบัติตามสัญญาต่อคู่ค้าทุกรายอย่างเปิดเผยและถูกต้อง

  - เจ้าหนี้ บริษัทปฏิบัติตามเงื่อนไขการกู้ยืมเงินตามข้อตกลงที่ระบุในสัญญาทุกประการ

  - ลูกค้า บริษัทให้ความสำคัญและรับผิดชอบต่อลูกค้าทุกรายอย่างสม่ำเสมอ และเท่าเทียม
  รับผิดชอบต่อคุณภาพและมาตรฐานผลิตภัณฑ์ตามที่ได้โฆษณาหรือสัญญาไว้ รักษาความลับลูกค้า
  พร้อมทั้งมีหน่วยงานที่ทำหน้าที่รับเรื่องร้องเรียนของลูกค้าเพื่อรับดำเนินการแก้ไขปัญหาให้แก่ลูกค้าโดยเร็วที่สุด
  ตลอดจนการสร้างคุณภาพชีวิตที่ดี เสริมความอบอุ่นของสมาชิกทุกคน ในครอบครัว
  และสร้างความสัมพันธ์ระหว่างลูกค้าด้วยกิจกรรมต่างๆ อย่างต่อเนื่อง

  - คู่แข่ง บริษัทประพฤติตามกรอบกติกาการแข่งขันที่ดี
  ใช้หลักคู่แข่งเชิงพันธมิตรอันเป็นการส่งเสริมซึ่งกันและกัน
  ในกรอบที่ไม่ก่อให้เกิดความเสียหายทางธุรกิจ และความสัมพันธ์ระหว่างกัน

  - ชุมชน บริษัทให้ความสำคัญกับชุมชน โดยกำหนดมาตรฐานและมาตรการต่างๆ เพื่อ
  รับผิดชอบต่อสภาพแวดล้อมของชุมชน ที่ได้รับผลกระทบจากการพัฒนาโครงการ ของบริษัท
  มีการตรวจสอบและสร้างเสริมในสิ่งที่เป็นประโยชน์ต่อชุมชนโดยรวมผ่านทางหน่วยงานราชการ
  จัดตั้งหน่วยงานที่มีหน้าที่โดยตรงขึ้นเพื่อตรวจตรา ตรวจสอบ
  และควบคุมตามมาตรฐานที่วางไว้อย่างต่อเนื่องและเคร่งครัด

2.  การประชุมผู้ถือหุ้น

  ในการประชุมใหญ่สามัญประจำปี 2550 บริษัทเรียนเชิญคณะกรรมการเข้าร่วมประชุมด้วย
  โดยมีกรรมการเข้าร่วมประชุมทั้งสิ้น 13 ท่าน เป็นกรรมการอิสระและกรรมการตรวจสอบ 6
  ท่าน ประธานกรรมการบริษัทซึ่งเป็นกรรมการอิสระทำหน้าที่ประธานในที่ประชุม
  บริษัทได้ถือปฏิบัติให้มีการแถลงให้ผู้ถือหุ้นได้รับทราบสิทธิตามข้อบังคับของบริษัท
  วิธีการในการดำเนินการประชุม วิธีการใช้สิทธิลงคะแนนและสิทธิในการแสดงความเห็น
  และประธานในที่ประชุม เปิดโอกาสให้ผู้ถือหุ้นมีสิทธิตรวจสอบการดำเนินงานของบริษัท
  สอบถามและแสดงความคิดเห็นตามความเหมาะสม
  รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุม
  ตลอดจนมอบหมายให้กรรมการที่รับผิดชอบ
  ตอบคำถามผู้ถือหุ้นทั้งหมดจนเป็นที่พอใจก่อนการลงคะแนน
  หรือมีมติในแต่ละวาระซึ่งการลงคะแนนเป็นไปโดยอิสระ โปร่งใส ตรวจสอบได้ ทั้งนี้
  ประธานกรรมการที่ประชุมได้จัดสรรเวลาให้อย่างเหมาะสม เพียงพอ

3.  ภาวะผู้นำและวิสัยทัศน์

    1.  คณะกรรมการมีส่วนร่วมในการกำหนดอนุมัติและเห็นชอบ วิสัยทัศน์ พันธกิจ
        และงบประมาณ ในการดำเนินงานของบริษัท มีการรายงานความเป็นไปทางธุรกิจ
        และการใช้งบประมาณต่อคณะกรรมการอย่างต่อเนื่อง

    2.  คณะกรรมการมอบหมายให้กรรมการตรวจสอบเข้มงวดเรื่องระบบควบคุมภายใน
        การตรวจสอบภายใน
        และติดตามการดำเนินการอย่างใกล้ชิดเพื่อให้เกิดประสิทธิภาพและประโยชน์สูงสุดของผู้ถือหุ้น
        ผู้มีส่วนได้เสียตามหลักบรรษัทภิบาล

    3.  คณะกรรมการทำหน้าที่กำกับดูแลให้คณะกรรมการบริหารดำเนินการตามนโยบายที่กำหนดไว้
        คณะกรรมการบริหารมีอำนาจในการบริหารงานตามแผนงานและงบประมาณที่ได้รับอนุมัติ
        ในกรณีที่มีการลงทุนในโครงการหรือกิจกรรมที่ไม่อยู่ในแผนงานที่ได้รับอนุมัติไว้
        มีการกำหนดอำนาจอนุมัติของคณะกรรมการบริหารภายใต้วงเงินการลงทุนไม่เกิน 10
        ล้านบาท โดยจะต้องนำเสนอให้คณะกรรมการพิจารณาเห็นชอบในภายหลังทันที

  4.6 ความขัดแย้งทางผลประโยชน์

  บริษัทและบริษัทย่อยมีรายการระหว่างกันที่เป็นไปตามลักษณะปกติของธุรกิจการค้า ที่มีการทำสัญญา
  มีการกำหนดราคาเป็นไปตามการดำเนินธุรกิจปกติ และไม่มีความขัดแย้งทางผลประโยชน์
  เนื่องจากสัดส่วนการถือหุ้นในบริษัทย่อยทั้งหมดถือเสมือนเป็นบริษัทเดียวกัน
  โดยแบ่งแยกเพียงความรับผิดชอบเพื่อให้เกิดความชัดเจนในการดำเนินงานเท่านั้น

  สำหรับรายการระหว่างกันของกรรมการหรือพนักงานจะใช้หลักเดียวกับลูกค้าทั่วไป ยกเว้น
  ในกรณีที่มีส่วนได้เสียเกินกว่าปกติจะเป็นการร่วมพิจารณา โดยอาศัยมติที่ประชุม
  รายการระหว่างกัน ทุกรายการมีการตรวจสอบจากสำนักตรวจสอบภายในอีกชั้นหนึ่ง
  และได้จัดทำรายงาน ขนาดรายการ ความจำเป็น
  และเหตุผลในเรื่องรายการระหว่างกันไว้ในรายงานของคณะกรรมการตรวจสอบทุกครั้ง

7.  จรรยาบรรณทางธุรกิจ

  คณะกรรมการบริษัทจัดให้มีจรรยาบรรณทางธุรกิจของคณะกรรมการและของพนักงาน
  เพื่อเป็นแนวทางปฏิบัติให้สอดคล้องกับหลักการกำกับดูแลกิจการที่ดี เป็นมาตรฐาน
  เพื่อประโยชน์ต่อบริษัท ผู้ถือหุ้น กรรมการ พนักงาน และผู้มีส่วนได้เสียอื่นๆ
  (รายละเอียดของจรรยาบรรณทางธุรกิจของคณะกรรมการ และจรรยาบรรณ
  ทางธุรกิจของพนักงาน ปรากฏอยู่ในเอกสารแนบ 3)

  4.8 การถ่วงดุลของกรรมการที่ไม่เป็นผู้บริหาร

  คณะกรรมการบริษัท มีจำนวน 14 ท่าน ประกอบด้วย

-   กรรมการที่เป็นผู้บริหาร 5 ท่าน คิดเป็นร้อยละ 36 ของกรรมการทั้งคณะ

-   กรรมการที่ไม่ได้เป็นผู้บริหาร 3 ท่าน คิดเป็นร้อยละ 21 ของกรรมการทั้งคณะ

-   กรรมการที่เป็นอิสระ 6 ท่าน คิดเป็นร้อยละ 43 ของกรรมการทั้งคณะ

  หากรวมกรรมการอิสระและกรรมการที่ไม่ได้เป็นผู้บริหารเข้าด้วยกัน
  ถือเป็นสัดส่วนที่คณะกรรมการอิสระ
  และกรรมการที่ไม่ได้เป็นผู้บริหารสามารถถ่วงดุลในการบริหารงานของผู้บริหารได้

9.  การรวมหรือแยกตำแหน่ง

-   ประธานกรรมการเป็นกรรมการอิสระ และไม่มีความสัมพันธ์ใดๆ กับฝ่ายบริหาร

-   ประธานกรรมการไม่เป็นบุคคลเดียวกันกับกรรมการผู้จัดการ เพื่อเป็นการแบ่งแยกหน้าที่
    ในการกำหนดนโยบาย การกำกับดูแล และการบริหารจัดการให้เป็นไปตามนโยบาย

-   กรรมการผู้จัดการเป็นกรรมการบริหารโดยตำแหน่ง เพื่อนำนโยบายที่กำหนดโดยคณะกรรมการ
    และคณะกรรมการบริหารมาปฏิบัติเพื่อให้บรรลุตามวัตถุประสงค์ที่ กำหนดไว้

  4.10 ค่าตอบแทนกรรมการและผู้บริหาร

  บริษัทได้กำหนดค่าตอบแทนกรรมการผ่านทางคณะอนุกรรมการพิจารณาค่าตอบแทน
  และนำเสนอที่ประชุมผู้ถือหุ้นเพื่ออนุมัติไว้อย่างชัดเจนทุกปี
  โดยได้พิจารณาจากสภาวะโดยรวมของประเทศ ของอุตสาหกรรม
  และเปรียบเทียบกับอุตสาหกรรมเดียวกันเท่าที่จะสามารถมีข้อมูลอ้างอิงได้
  โดยกรรมการที่ได้รับมอบหมายให้มีหน้าที่และความรับผิดชอบเพิ่มมากขึ้น
  จะได้รับการพิจารณาค่าตอบแทนที่เหมาะสมกับหน้าที่และความรับผิดชอบ
  มีการแต่งตั้งคณะอนุกรรมการพิจารณาค่าตอบแทนจากคณะกรรมการเป็นประจำทุกปี
  เพื่อพิจารณาการกำหนดค่าตอบแทนของกรรมการ ผู้บริหาร
  และพนักงานเพื่อให้เกิดความเหมาะสม ยุติธรรม และความสมเหตุสมผล

4.11 การประชุมคณะกรรมการบริษัท

  บริษัทกำหนดให้มีการประชุมคณะกรรมการบริษัทขึ้นอย่างต่อเนื่อง
  โดยสำนักกรรมการจะจัดทำตารางการประชุมคณะกรรมการบริษัท คณะกรรมการบริหาร
  และคณะกรรมการตรวจสอบ เป็นตารางปีล่วงหน้าเพื่อกรรมการสามารถจัดสรรเวลาได้
  มีการจัดส่งหนังสือเชิญประชุม วาระการประชุมและเอกสารประกอบการประชุมล่วงหน้า
  เพื่อให้คณะกรรมการมีเวลาเพียงพอที่จะศึกษาข้อมูลก่อนการร่วมประชุม
  การประชุมแต่ละครั้งจะใช้เวลาประมาณ 3 ชั่วโมง
  ในการประชุมแต่ละครั้งกรรมการแต่ละท่านจะประเมินการประชุม
  และรับทราบผลสรุปการประเมิน
  ตลอดจนข้อเสนอแนะต่างๆเพื่อการปรับปรุงพัฒนาให้การประชุมเป็นไปอย่างมีประสิทธิภาพ
  และสมประโยชน์ มีการจัดทำรายงานการประชุมเป็นลายลักษณ์อักษร
  จัดเก็บรายงานที่ผ่านการรับรองจากคณะกรรมการ
  พร้อมให้กรรมการและผู้มีส่วนเกี่ยวข้องตรวจสอบได้ นอกจากนี้
  ในระหว่างปีบริษัทจะจัดให้มีการประชุมเพื่อติดตามความคืบหน้าของโครงการที่หน่วยงาน
  เพื่อให้คณะกรรมการได้ทราบถึงการดำเนินโครงการต่างๆ อย่างต่อเนื่อง

  4.11.1 การประเมินตนเองของคณะกรรมการบริษัท

  ฝ่ายจัดการได้จัดให้มีการประเมินผลการทำงานของคณะกรรมการบริษัท
  โดยจัดส่งแบบประเมินตนเองให้กับคณะกรรมการบริษัท
  และแบบประเมินผลงานของประธานเจ้าหน้าที่บริหาร ปีละ 1 ครั้ง
  ซึ่งได้จัดทำในช่วงเดือนเดือนธันวาคมหรือมกราคมของทุกปี
  เพื่อประเมินการทำงานในช่วงปีที่ผ่านมา
  และใช้การปรับปรุงการปฏิบัติหน้าที่ของคณะกรรมการในปีต่อไป

4.12 คณะอนุกรรมการ

คณะกรรมการได้แต่งตั้งคณะอนุกรรมการเพื่อพิจารณากลั่นกรองเรื่องต่างๆ เพื่อนำเสนอให้
คณะกรรมการพิจารณาในระหว่างปี 2550 ดังนี้

  คณะกรรมการตรวจสอบ ได้มีการแต่งตั้งครั้งแรก เมื่อวันที่ 1 กุมภาพันธ์ 2543
  มีวาระการดำรงตำแหน่งคราวละ 2 ปี และในปี 2550 คณะกรรมการตรวจสอบชุดเดิม
  ยังคงดำรงตำแหน่งในวาระกรรมการ คือระหว่างวันที่ 1 กุมภาพันธ์ 2549 ถึง 30 เมษายน
  2551

  คณะกรรมการตรวจสอบมีการกำหนดตารางการประชุมในแต่ละปีไว้อย่างชัดเจน
  เพื่อพิจารณางบดุลของบริษัทแต่ละไตรมาส โดยจะเชิญตัวแทนจากผู้สอบบัญชี และผู้บริหาร
  เพื่อซักถาม และตอบข้อสงสัยทุกครั้ง
  และมีการจัดทำรายงานการประชุมเสนอต่อคณะกรรมการบริษัททุกครั้ง

  คณะอนุกรรมการพิจารณาค่าตอบแทน
  คณะกรรมการบริษัทได้แต่งตั้งคณะกรรมการพิจารณาค่าตอบแทนขึ้นเมื่อวันพฤหัสบดีที่ 8 พฤศจิกายน
  2550 คณะอนุกรรมการพิจารณาค่าตอบแทนได้รับ
  มอบหมายให้พิจารณาแนวทางการกำหนดค่าตอบแทน เบี้ยประชุม และผลตอบแทนอื่นๆ
  ของคณะกรรมการ คณะกรรมการบริหาร ผู้บริหาร และพนักงานของบริษัท
  เพื่อให้เกิดความเหมาะสม ยุติธรรม และสมเหตุสมผล

13. ระบบการควบคุม และการตรวจสอบภายใน

  คณะกรรมการบริษัทได้สนับสนุนให้ปฏิบัติตามหลักการกำกับดูแลกิจการที่ดีโดยมอบหมายให้
  คณะกรรมการตรวจสอบประสานงานกับผู้สอบบัญชีรับอนุญาต
  เพื่อสอบทานระบบการรายงานทางการเงินให้เป็นไปอย่างถูกต้องครบถ้วนในสาระสำคัญ

  ฝ่ายตรวจสอบภายในของบริษัททำหน้าที่ตรวจสอบ
  และประเมินผลวิธีการดำเนินงานของระบบงานที่เกี่ยวข้อง
  และให้คำแนะนำเพื่อแก้ไขการทำงานให้ถูกต้องตรงตามนโยบายและหลักการกำกับดูแลกิจการที่ดี
  ทั้งนี้บริษัทได้ปรับปรุงนโยบายของการดำเนินธุรกิจให้มีความยืดหยุ่น เหมาะสมกับภาวะตลาด
  และกฎระเบียบต่างๆ ที่เกี่ยวข้องอยู่เสมอ
  ฝ่ายตรวจสอบภายในของบริษัทจะรายงานตรงต่อคณะกรรมการตรวจสอบ
  โดยมีการกำหนดหน้าที่และแผนงานแต่ละปีไว้อย่างชัดเจน
  โดยมุ่งเน้นการรักษาผลประโยชน์ของผู้มีส่วนได้เสียอย่างเหมาะสมและยุติธรรม

  4.14 รายงานของคณะกรรมการ

  คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อยและ
  สารสนเทศทางการเงินที่ปรากฏในรายงานประจำปี
  งบการเงินของบริษัทจัดทำขึ้นตามมาตรฐานการบัญชีที่รับรองทั่วไปในประเทศไทย
  มีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

  บริษัทมีระบบควบคุมภายในที่เชื่อถือได้ว่าการบันทึกข้อมูลทางบัญชีมีความถูกต้อง ครบถ้วน
  และเพียงพอที่จะดำรงรักษาไว้ซึ่งทรัพย์สิน
  ป้องกันไม่ให้เกิดการทุจริตหรือการดำเนินการที่ผิดปกติได้

  4.15 ความสัมพันธ์กับผู้ลงทุน

  คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส และ ทั่วถึง
  ทั้งรายงานข้อมูลทางการเงินและข้อมูลทั่วไป
  ตลอดจนข้อมูลสำคัญที่อาจมีผลกระทบต่อราคาหลักทรัพย์ของบริษัท
  โดยได้เผยแพร่ข้อมูลข่าวสารต่างๆ ดังกล่าวเพื่อให้ผู้ลงทุนและผู้ที่เกี่ยวข้องได้รับทราบ
  โดยผ่านช่องทางที่เหมาะสมอย่างต่อเนื่องสม่ำเสมอ สำหรับการติดต่อพบปะกับนักลงทุน
  นักวิเคราะห์ และสื่อมวลชนนั้น
  คณะกรรมการบริหารจะเป็นผู้ให้ข้อมูลในรูปแบบของการร่วมกิจกรรมกับตลาดหลักทรัพย์ในงานบริษัทจดทะเบียนพบนักลงทุน
  (Opportunity Day) หรือการเชิญนักวิเคราะห์มาเยี่ยมเยือนให้ข้อมูลที่บริษัท
  หรือพาชมความคืบหน้าโครงการต่างๆ ตลอดจนการจัดทำ รายงานความคืบหน้าโครงการ
  ข้อมูลที่เป็นประโยชน์ต่อนักลงทุนทั่วไป จัดส่งให้อย่างสม่ำเสมอ
  ในโอกาสที่ได้รับเชิญจากสื่อมวลชน หรือนักวิเคราะห์เพื่อร่วมแสดงความคิดเห็น หรือเผยแพร่
  ข้อมูลต่างๆ ทางแผนกนักลงทุนสัมพันธ์ของสำนักกรรมการ
  จะเป็นผู้ประสานงานและอำนวยความสะดวก ในด้านต่างๆให้กับผู้เกี่ยวข้องทุกฝ่าย
  สำหรับผู้ถือหุ้นและประชาชนทั่วไป
  ที่ต้องการข้อมูลบริษัทสามารถรับบริการด้านข้อมูลและข่าวสารได้ที่
  แผนกนักลงทุนสัมพันธ์สังกัดสำนักกรรมการ โทร. 02-285-5011 ต่อ 133 หรือที่ Website
  www.lpn.co.th

5. การดูแลเรื่องการใช้ข้อมูลภายใน

บริษัทกำหนดเรื่องการห้ามเปิดเผยข้อมูลภายในให้แก่บุคคลนอกไว้ในจรรยาบรรณทางธุรกิจของกรรมการและจรรยาบรรณทางธุรกิจของพนักงาน
สำหรับจรรยาบรรณทางธุรกิจของพนักงาน
มีการกำหนดไว้ในคู่มือพนักงานโดยมอบให้เมื่อแรกเข้าทำงาน เป็นหน้าที่ของผู้บังคับบัญชา
และฝ่ายทรัพยากรมนุษย์เป็นผู้ดูแลตรวจสอบ
เพื่อให้เกิดความมั่นใจว่าพนักงานได้ปฏิบัติตามข้อกำหนดที่ได้วางไว้อย่างถูกต้อง

สำหรับการรายงานการเปลี่ยนแปลงการถือครองหลักทรัพย์ของคณะกรรมการต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
บริษัทกำหนดให้กรรมการทุกท่านมีหน้าที่แจ้งเรื่องการเปลี่ยนแปลงการถือครองหลักทรัพย์ของบริษัท
โดยทันทีผ่านทางแผนกนักลงทุนสัมพันธ์ สังกัดสำนักกรรมการ
เพื่อจัดทำรายงานส่งให้สำนักงานคณะกรรมการกำกับหลักทรัพย์และตลาดหลักทรัพย์
รวมถึงการจัดทำบันทึกการเปลี่ยนแปลงและสรุปจำนวนหลักทรัพย์ของคณะกรรมการเป็นรายบุคคลเพื่อนำเสนอให้แก่คณะกรรมการบริษัททราบในการประชุมทุกครั้ง

บริษัทได้มีการวางระบบข้อมูลของบริษัท โดยมีการกำหนดลำดับความสำคัญ
และอำนาจของผู้ที่สามารถพิจารณาตรวจสอบแก้ไขข้อมูลเป็นลำดับขั้นตอนที่ชัดเจน
โดยมีฝ่ายสารสนเทศที่ทำหน้าที่ดูแลตรวจสอบความครบถ้วน
ถูกต้องอยู่เสมอฝ่ายตรวจสอบภายในคอยสุ่มตรวจอยู่เป็นระยะๆ อีกชั้นหนึ่ง

6. บุคลากร

พนักงานของบริษัทตามโครงสร้างการบริหารในปี 2550 ซึ่งรวมพนักงานทั้งบริษัท แอล.พี.เอ็น.
ดีเวล ลอปเมนท์ จำกัด (มหาชน) บริษัท ลุมพินี พรอพเพอร์ตี้ มาเนจเมนท์ จำกัด ลุมพินี โปรเจค
มาเนจเมนท์ เซอร์วิส จำกัด และบริษัท พรสันติ จำกัด มีจำนวนทั้งสิ้น 628 คน ประกอบด้วย

  - สายงานบริหารงานขายอสังหาริมทรัพย์ จำนวน 100 คน

  - สายงานบริหารงานก่อสร้าง จำนวน 67 คน

  - สายงานบริหารชุมชน จำนวน 258 คน

  - สายงานการเงิน จำนวน 68 คน

  - สายงานอำนวยการ จำนวน 41 คน

  - สายงานสำนักกรรมการ จำนวน 90 คน

  - สายงานอื่น ๆ จำนวน 4 คน

ผลตอบแทนรวมของพนักงาน 628 คน ในปี 2550 เป็นจำนวนเงินทั้งสิ้นประมาณ 254 ล้านบาท
ซึ่งเป็นผลตอบแทนที่รวมเงินเดือน โบนัส และผลตอบแทนจากการขายแล้ว

ในการบริหารจัดการองค์กร บริษัทได้นำตัวแบบการจัดการแบบสมดุล (Balanced Scorecard)
มาใช้ในการกำหนดทิศทางของกลยุทธ์และการดำเนินงานของบริษัท ซึ่งประกอบด้วย 4 มิติ คือ

  - มิติด้านการเงิน (Financial Perspective)

  - มิติด้านลูกค้า (Customer Perspective)

  - มิติด้านกระบวนการภายใน (Internal Process Perspective)

  - มิติด้านบุคลากร (People Perspective)

จะเห็นได้ว่าในการดำเนินงานของบริษัทนั้น บริษัทได้ให้ความสำคัญกับมิติทั้ง 4
เพื่อสร้างความสมดุลในด้านต่างๆในการดำเนินการ
และได้กำหนดแผนภูมิกลยุทธ์เพื่อเป็นแนวทางในการกำหนดทิศทางการจัดการภายใต้การสร้างความสมดุลของทั้ง
4 มิติ นอกจากนั้นยังเพิ่มความสำคัญกับการบริหารจัดการสิ่งแวดล้อมและสังคม
ไม่ว่าก่อนก่อสร้างระหว่างก่อสร้าง
หรือหลังการก่อสร้างอันได้แก่การบริหารชุมชนหลังจากส่งมอบโครงการกับเจ้าของร่วม

ในการพัฒนาพนักงานบริษัทได้นำตัวแบบการจัดการขีดสมรรถนะ (Competency Model)
มาใช้เป็นเครื่องมือในการกำหนดทิศทางการพัฒนาบุคลากร
โดยในขั้นต้นได้มุ่งเน้นที่การพัฒนาขีดความสามารถหลัก (Core Competency)
ให้กับพนักงานทุกระดับ โดยจัดทำกระบวนการเพื่อประเมินขีดความสามารถของพนักงานแต่ละคน
และนำผลที่ได้จากการประเมินมาใช้จัดทำแผนการพัฒนาพนักงานเป็นรายบุคคล (Individual
Development Plan หรือ IDP)
โดยในแต่ละปีทางบริษัทจะมีโปรแกรมการอบรมภายในที่จำเป็นและสำคัญต่อการดำเนินธุรกิจของบริษัท
ได้แก่

1.  CMTC (Community Management Training Course)

2.  RMTC (Real estate Management Training Course)

3.  SERVICE MINDED

4.  หลักสูตรอบรมทักษะความเป็นผู้นำ

นอกจากการอบรมภายในดังกล่าวข้างต้นแล้วบริษัทยังส่งพนักงานไปอบรมภายนอกที่มีความเหมาะสมกับการปฏิบัติงานของแต่ละส่วนเพื่อเป็นการเพิ่มทักษะและความรู้ในการปฏิบัติงานอีกทางหนึ่ง

ในด้านสวัสดิภาพอนามัยและความปลอดภัยในการทำงานของพนักงานบริษัทได้ให้ความสำคัญ
และปฏิบัติตามมาตรฐานด้านสวัสดิภาพและความปลอดภัย ตามที่กฎหมายกำหนดทุกประการ
ให้ความคุ้มครองในรูปของสวัสดิการ สิทธิประโยชน์ เกี่ยวกับการประกันชีวิต การประกันอุบัติเหตุ
และการประกันสุขภาพ
ให้แก่พนักงานทุกคนตลอดจนมีโครงการสวัสดิการตรวจสุขภาพประจำปีให้แก่พนักงานทุกคน นอกจากนี้
ยังได้จัดตั้งหน่วยงานด้านความปลอดภัย
และเจ้าหน้าที่ด้านความปลอดภัยออกตรวจพื้นที่อย่างสม่ำเสมอด้วย

ทั้งนี้ บริษัทยังให้ความสำคัญในเรื่องจริยธรรมและคุณธรรมของพนักงาน
โดยจัดกิจกรรมส่งเสริมการทำความดีในด้านต่างๆ อย่างต่อเนื่อง เช่น
การร่วมบำเพ็ญตนเพื่อสาธารณประโยชน์ การปฏิบัติตามหลักธรรมของพระพุทธศาสนา
การร่วมแบ่งปันสิ่งต่างๆ แก่ผู้ด้อยโอกาสในสังคม เป็นต้น
เพื่อสร้างต้นแบบการทำความดีให้เกิดขึ้นและขยายผลไปยังบุคคลอื่นๆ ในสังคมรอบข้าง

บริษัทได้เล็งเห็นถึงความสำคัญของพนักงานว่าเป็นผู้ที่มีบทบาทสำคัญในการขับเคลื่อนให้บริษัทเติบโตอย่างมีประสิทธิภาพและยั่งยืน
จึงได้มีการพยายามหาแนวทางในการสนับสนุนพนักงานให้สามารถทำงานได้อย่างเต็มความสามารถ
มีความสุข
และเต็มไปด้วยพลังใจอย่างแรงกล้าที่จะทำงานของตนให้ประสบความสำเร็จโดยจัดให้มีการสำรวจความคิดเห็นของพนักงานทุกหน่วยงานที่มีต่องาน
องค์กร สภาพแวดล้อม เพื่อนร่วมงาน หรือสำรวจสุขภาพองค์กร (Diagnosis หรือ
Organizational Health Check)
เพื่อนำข้อมูลที่ได้รับมาปรับปรุงและพัฒนากระบวนการภายในบริษัทให้สอดคล้องกับนโยบายของบริษัทที่ให้ความสำคัญกับบุคลากร
เพื่อที่สามารถกระตุ้นพนักงานให้เกิดแรงจูงใจในการทำงานให้มีคุณภาพ
บรรลุเป้าหมายอย่างมีประสิทธิภาพ และมีความสุขในที่ทำงาน โดยแบ่งหัวข้อที่ทำการสำรวจ ดังนี้

1.  ด้านการบริหารจัดการ

2.  ด้านผู้นำและการบังคับบัญชา

3.  ด้านการมีปฏิสัมพันธ์ต่อกัน

4.  ด้านสวัสดิการและผลตอบแทน

5.  ด้านวัฒนธรรมองค์การ

6.  ด้านการพัฒนาและโอกาสก้าวหน้าในงาน

7.  ด้านความพึงพอใจในงาน

8.  ด้านความผูกพันต่อองค์การ

9.  ด้านการมีชีวิตความเป็นอยู่ที่สมดุล